open-index/open-wikipedia-markdown huggingface dataset:
வினாயகரின் அறுபடை வீடுகள்

இந்து சமயக் கடவுளான வினாயகருக்கு தமிழ்நாட்டில் பல இடங்களில் கோயில்கள் இருக்கின்றன அவற்றில் ஆறு இடங்கள் மிகச் சிறப்பானவையாகக் கொண்டு அவற்றை **வினாயகரின் அறுபடைவீடுகள்** (முருகரின் அறுபடைவீடுகள் போன்று) என்று குறிப்பிடுகின்றனர்.  வினாயகரின் அறுபடைவீடுகளாக பல்வேறு கோயில்கள் சொல்லப்படுகின்றன, இருந்தாலும் பெரும்பாலானோரால் குறிப்பிடப்படும் கோயில்கள் வரிசைக்கிரமமாக பின்வருமாறு அமைகிறது.
# திருவண்ணாமலை
# திருமுதுகுன்றம் பழமலைநாதர் கோயிலில் உள்ள ஆழத்து பிள்ளையார்
# திருக்கடவூர் கள்ளவாரணப் பிள்ளையார்
# திருச்சி உச்சிப் பிள்ளையார் (அ) மதுரை ஆலால சுந்தர வினாயகர்
# பிள்ளையார்பட்டி கற்பக வினாயகர் (அ) காசி துண்டிவிநாயகர் திருக்கோயில்
# திருநாரையூர் பொல்லாப் பிள்ளையார்

## வெளி இணைப்புகள்
#தினகரன் நாளிதழின் இணையப் பக்கத்தில் வினாயகரின் அறுபடை வீடுகள் குறித்து
#தினமலர் நாளிதழின் இணைய பக்கத்தில்
#வினாயகரின் அறுபடை வீடுகள்
#வினாயகரின் அறுபடை வீடுகள் தெரியுமா?

பகுப்பு:ஆறுபடை வீடுகள்
அஞ்ஞாடி (புதினம்)

**அஞ்ஞாடி** எழுத்தாளர் பூமணியால் எழுதப்பட்ட மிகப்பெரிய புதினம் ஆகும். *மழைக்கஞ்சியாக கதைகளைக் கரைத்து ஊட்டிய அம்மாவுக்கு* என இப்புத்தகத்தை தனது தாய்க்குச் சமர்ப்பணம் செய்திருக்கிறார். *க்ரியா* பதிப்பகம் இந்நூலை வெளியிட்டிருக்கிறது. இப்புத்தகத்தின் பதிப்புரிமை பூமணிக்கு உரியது. இந்நாவல் 2014ஆம் ஆண்டிற்கான சாகித்திய அகாதமி விருது பெற்றது.

## நாவலைப் பற்றி
*இந்நாவலின் ஆய்விற்கு ஐ.எஃப்.ஏ (IFA) நிதியுதவி செய்திருந்தது.
*தமிழகத்தில் நடந்த சாதிக்கலவரத்தின் வரலாற்றை விவரிக்கிறது.
*துயரத்திலும் மக்களின் மனித நேயத்தை உணர்த்துகிறது.

## பின்னட்டைக் குறிப்புகள்
இப்புத்தகத்தின் பின்னட்டையில் காணப்படும் குறிப்புகள்:
 கடந்தகாலத்தில் நிகழ்ந்ததாகக் கூறிக்கொண்டு வாராவாரம் கிளுகிளுப்புக்காக எழுதப்பட்டு வருஷக்கணக்கில் வந்ததெல்லாம்
 வெறும் சரித்திரக் கதைகள் தாம்.
 'அஞ்ஞாடி... தான் உண்மையில் தமிழின் முதல் வரலாற்று நாவல்...
 பூமணியின் மொழிக்கட்டுப்பாடு: பூமணிக்குள் ஒரு தேர்ந்த எடிட்டரும் தொடர்ந்து வேலை செய்து கொண்டிருப்பதால்
 'சொகமாக'- நாவலில் மீண்டும் மீண்டும் வரும் வார்த்தை இது-
 நாவலை வாசித்துக் கொண்டே போகலாம். இதுதான் மொழிக்கு, பண்பாட்டுக்கு படைப்பாளியின் கொடை. ஒரு படைப்பாளிக்கான
 சவாலை எதிர்கொண்டு தமிழில் இருந்துவந்த சமீபத்திய இடைவெளியை முழுமையாக நிரப்பி இந்த நாவல் புதிய சவால்களை
 விமர்சகர்களுக்கும் எழுத்தாளர்களுக்கும் உருவாக்கியிருக்கிறது. 

## புத்தகத்தில் இருந்து
"உறியில நெய்யிருந்தா  ஒறங்காதாம்  பூனக்குட்டி."

"வெள்ளாமைய அடிச்சுக் குலுக்க நெறையாப்  போட்டுக்கிட்டுத் தின்னுட்டுத்தின்னுட்டு ஓடையில ஒரு கூடைக்குச் சாணி போடுறதுதான் பெழப்புன்னா பண்ணிக்கும் நமக்கும் வித்தியாசமில்லாமப் போயிரும் ."

"பேறுகாலம் பார்க்கப்போனா புள்ள வந்தாலும் ஏந்தணும் பீ வந்தாலும் ஏந்தணும் ."

"நரி குசுவிக் கடலு கலங்கிப் போகாது."

"காக்காய்க்குப்  புடுக்கிருந்தா  பறக்கும்போது தெரிஞ்சிட்டுப்போகுது ." 

"குனிஞ்சு துரும்பு புடுங்கச் சீவனில்ல. துணிஞ்சு பனையைப் புடுங்குவன்னு பீத்துறயே "

"நார பறக்காற நாப்பத்தெட்டு மடக் கொளமெல்லாம் கோரகூட மொளைக்காம சருகாக் காஞ்சு கெடக்குது ."

"ஆனைக்கு வடிக்கிற வீட்ல பூனைக்குச் சோறில்லாற கதையாப் போச்சு ."

"ஏறச் சொன்னா எருமைக்குக் கோவம்  இறங்கச் சொன்னால் நொண்டிக்கு  கோவம் ."

"அறுப்புக் காலத்துல  எலிக்கு அஞ்சு பொண்டாட்டியாம்."

"அடுக்கிற அரும ஒடைக்கிற நாயிக்குத்  தெரியலயே."

"ஆறு போவதே கிழக்கு அரசன் சொல்வதே வழக்கு. "

## வட்டார மொழி வழக்குகள்
*சடவு 
*ஒலுங்கு
*தவசம் 
*குலுக்க
*விடிலி
*சகடால்
*கெலித்து விட்டான்.

## மேற்கோள்கள்


## வெளி இணைப்புகள்
  பூமணி என்ற நல்லாசிரியரும், அஞ்ஞாடி என்ற பாடப்புத்தகமும் 

பகுப்பு:வரலாற்றுப் புதினங்கள்
பகுப்பு:2012 தமிழ் நூல்கள்
பகுப்பு:சாகித்திய அகாதமி விருது பெற்ற தமிழ் நூல்கள்
பகுப்பு:க்ரியா பதிப்பக நூல்கள்
ஜூலியா மார்கன் மகளிர் பள்ளி

**ஜூலியன் மார்கன் மகளிர் பள்ளி**, கலிபோர்னியாவில் உள்ள ஓக்லாந்தில் அமைந்துள்ள பெண்கள் மட்டுமே பயிலக்கூடிய பள்ளிக்கூடம் ஆகும். இது ஜூலியா மார்கன் என்னும் பெண் கட்டட வல்லுநரின் பெயரால் அமைக்கப்பட்ட பள்ளிக்கூடம் ஆகும். ஜூலியா மார்கனே கலிபோர்னியாவின் முதல் அங்கீகரிக்கப்பட்ட கட்டட வல்லுநர் ஆவார்.

இந்தப்பள்ளியின் கட்டடத்தை ஜூலியா மார்கனே வடிவமைத்து கட்டப்பட்டதாகும். இது மிகவும் வரலாற்றுச் சிறப்புமிக்கதொரு கட்டடமாக ஓக்லாந்தில் திகழ்கிறது. இது 1924 ஆம் ஆண்டு கட்டப்பட்டப்போது த மிங் குவாங் ஹோம் ஃபார் சைனீஸ் கேர்ல்ஸ் என்ற அனாதை இல்லமாகவும், பள்ளியாகவும் இயங்கியதாகும்.

பகுப்பு:ஐக்கிய அமெரிக்காவில் பள்ளிக்கூடங்கள்
சினாப்ஃபிங்கர்

**சினாப்ஃபிங்கர்** (Snapfinger) என்பது ஐக்கிய அமெரிக்காவின் ஜியார்ஜியாவில் டீகால்ப் மாவட்டத்தில் அமைந்துள்ள கூட்டுருவாக்கம் பெறாத ஒரு பகுதியாகும்.

## பள்ளிகள்
* சினாப்ஃபிங்கர் மழலைப்பள்ளி

## மேற்கோள்கள்

பகுப்பு:ஜியார்ஜியா மாநிலத்தில் உள்ள நகரங்கள்
பாபர் நாமா (தமிழ்)

**பாபர் நாமா** என்பது ஆர். பி. சாரதியால் தமிழில் மொழிபெயர்த்து எழுதப்பட்ட முகலாய மன்னர் பாபரின் வாழ்க்கைக் குறிப்புப் புத்தகம் ஆகும். இதன் மூல நூல் முதலில் துருக்கிய மொழிகளுள் ஒன்றான சகாடை மொழியில் எழுதப்பட்டுப் (பாபர் நாமா) பின்னர் பாரசீக மொழியிலும் ஆங்கிலத்திலும் மொழிபெயர்க்கப்பட்டது. ஆங்கில வழித் தமிழாக்கமாக இந்நூல் அமைகிறது. முகலாய மன்னர் பாபரின் வாழ்க்கைக் குறிப்புப் புத்தகம் ஆகும். கல்வித்துறையில் பணியாற்றி ஓய்வு பெற்றவரான இந்நூலாசிரியர் எழுத்தாளர் பா. ராகவனின் தந்தை என்பதும் இதனை அவர் தனது 77 அகவையில் மொழிபெயர்த்தார் என்பதும் குறிப்பிடத்தக்கது.

## மேற்கோள்கள்

பகுப்பு:வரலாற்று நூல்கள்
பகுப்பு:2012 தமிழ் நூல்கள்
ஒளியிலே தெரிவது (சிறுகதைத் தொகுப்பு)

**ஒளியிலே தெரிவது** எழுத்தாளர் வண்ணதாசன் அவர்களின் சிறுகதைத் தொகுப்பு ஆகும். இத்தொகுப்பு முதலில் 2010-ல் வெளிவந்தது. இத்தொகுப்பில் மொத்தம் 12 சிறுகதைகள் உள்ளன. இத்தொகுப்பிலுள்ள கதைகளில் ஒன்றான *ஒளியிலே தெரிவது* என்பதே இப்புத்தகத்தின் பெயராகவும் அமைந்துள்ளது. இப்புத்தகத்திற்கு *என் பேனா உட்பட* எனும் தலைப்பில் வண்ணதாசன் முன்னுரை எழுதியுள்ளார். இப்புத்தகத்தின் காப்புரிமை வண்ணதாசன் அவர்களிடம் உள்ளது. தூங்காமல் தூங்கிவிட்ட *மாணிக்கவாசகம்* என்கிற எங்கள் அருமை மாணிக்கத்திற்கு என இப்புத்தகத்தைச் சமர்ப்பணம் செய்துள்ளார்.

## இத்தொகுப்பிலுள்ள சிறுகதைகள்
இப்புத்தகத்தில்
*சிநேகிதிகள்
*இமயமலையும் அரபிக்கடலும்
*சில ராஜா ராணிக் கப்பல்கள்
*யாரும் இழுக்காமல், தானாக
*ஒரு கூழாங்கல்
*சுலோச்சனா அத்தை, ஜெகதா மற்றும் ஒரு சுடுமண் காமதேனு
*காணாமல் போகும் வாய்க்கால்கள்
*ஒரு போதும் தேயாத பென்சில்
*ஒளியிலே தெரிவது
*இன்னொன்றும்
*துரு
*மீன்கள் இல்லாத தொட்டியில் மீன்களை
ஆகிய சிறுகதைகள் உள்ளன.
## பின்னட்டைக் குறிப்புகள்
இப்புத்தகத்தின் பின்னட்டையில்,
 நான் என் கிளையோடும்,
 இலையோடும், நிழலோடும்
 நின்றுகொண்டு இருக்கிறேன். நான்
 ஒளியிலே தெரிவேன். அல்லது என்
 நிழலில் உதிர்ந்த சருகின் மேல் ஒரு
 எளிய எறும்பு ஊர்ந்து கொண்டிருக்கும்.

என்ற கவிதை இடம் பெற்றுள்ளது.

## வெளி இணைப்புகள்
*வண்ணதாசன் இணையதளம்
பகுப்பு:தமிழ்ச் சிறுகதைத் தொகுப்புகள்
தோட்டத்திற்கு வெளியிலும் சில பூக்கள் (சிறுகதைத் தொகுப்பு)

**தோட்டத்திற்கு வெளியிலும் சில பூக்கள்** எழுத்தாளர் வண்ணதாசனின் சிறுகதைத் தொகுப்பு ஆகும். இத்தொகுப்பு முதலில் 1978-ல் வெளிவந்தது. இத்தொகுப்பில் மொத்தம் 11 சிறுகதைகள் உள்ளன. இத்தொகுப்பிலுள்ள கதைகளில் ஒன்றான *தோட்டத்திற்கு வெளியிலும் சில பூக்கள்* என்பதே இப்புத்தகத்தின் பெயராகவும் அமைந்துள்ளது. இப்புத்தகத்திற்கு *அன்பின் வழியதே உயிர்நிலை* எனும் தலைப்பில் வண்ணதாசன் முன்னுரை எழுதியுள்ளார். இப்புத்தகத்தின் காப்புரிமை வண்ணதாசன் அவர்களிடம் உள்ளது

## இத்தொகுப்பிலுள்ள சிறுகதைகள்
இப்புத்தகத்தில்
*தோட்டத்திற்கு வெளியிலும் சில பூக்கள்
*போர்த்திக் கொள்ளுதல்
*ஞாபகம்
*நரகத்திற்கு வெளியே கொஞ்சம் சொர்க்கம்
*போட்டோ
*பறப்பதற்கு முன் கொஞ்சம் புழுக்களாக
*ஊமைப்படங்கள்
*அன்பின் வழியது
*நடப்பு
*ஜன்னல்
ஆகிய சிறுகதைகள் உள்ளன.

## பின்னட்டைக் குறிப்புகள்
இப்புத்தகத்தின் பின்னட்டையில் பின்வரும் குறிப்பு இடம்பெற்றிருக்கிறது:


இந்த வாழ்வின் இயக்கம், அதன் இடையறாத முன்னகர்வு தொடர்ந்து வசீகரித்துக் கொண்டே இருக்கிறது. 
கானகம் போல தவிர்ப்பதற்கு இயலாத ஒரு அழைப்பை வாழ்க்கையின் குரலில்  உணரமுடிகிறது. 
இம்சை, காயம், வலி, முனகல், நம்பிக்கை, உற்சாகம், பிரகடனம், இசை, அமைதி என்று வெவ்வேறு அடர்த்தியுடன் அந்தக் குரல் இந்த வாழ்வின் பரப்பில் படர்ந்துகொண்டேயிருக்கிறது. 
நான் வாங்கிக்கொண்ட விதத்தில் என் காதில் விழுவதைச் சொல்கிறேன். சொல்வதைப் பாசாங்கின்றிச் சொல்வதே என் தொடர் முயற்சியாக இருக்கிறது.


## வெளி இணைப்புகள்
*வண்ணதாசன் இணையதளம்

பகுப்பு:தமிழ்ச் சிறுகதைத் தொகுப்புகள்
பகுப்பு:1978 தமிழ் நூல்கள்
பகுப்பு:வண்ணதாசன் நூல்கள்
முனைமை

**உடனடியான முனைமை**, மின்சாரவியல் கலைச்சொல்லில் பெரும்பாலும் அழைப்பது **முனைமை**, என்பது மின்சார தற்வாய்படுத்தப்பட்ட பரிமாற்று மின்தூண்டங்களுக்கு இடையில் உள்ள உறவுகளைக் குறிப்பிடப் பயன்படுத்துவதாகும்.

ஒரு புள்ளி போன்ற அல்லது எழுத்துக்கள் போன்ற குறிப்பானது இரண்டு பரிமாற்று மின்தூண்டங்களின் இடையுள்ள முனைமை தொடர்புகளை காட்டுவதாக இது காணப்படுகிறது.

இது போன்ற குறிப்புகள் மின்மாற்றிகளின் முனையங்களின் அருகிலோ அல்லது பிற மின்கணுக்களின் அருகிலோ குறிக்கப்பெற்றிருக்கும்.

பகுப்பு:மின்னணுவியல்
அச்சு மின்நாடா

**அச்சு மின்நாடா** (*printed electronics*) என்பது பல்வேறு அடித்தளங்களின் மீது மின்சாரக் கருவிகளைப் பொறிக்க பயன்படுத்தப்படும் அச்சுக் கொத்துகளாகும். இது பிற அச்சு இயந்திரங்களைப் போன்று எளிமையானதாகவும், விலை மலிவானதாகவும் உள்ள கருவிகளைக் கொண்டே தயாரிக்கப்படுகிறது. இது மின்சாரப் பொருட்கள் பொருத்துவதற்கான வடிவமைப்பை வரைந்து அச்சிடுகிறது. அச்சு மின்நாடா மின்சாரப் பண்புகள் கொண்ட மையினால் அதன் அடித்தளத்தின் மீது செயலூக்கமுள்ள மற்றும் செயலூக்கமில்லா உறுப்புகளை அச்சிடுகிறது.

## மேற்கோள்கள்

பகுப்பு:மின்னணுவியல்
பிருந்தா காரத்

**பிருந்தா காரத்** (பிறப்பு: அக்டோபர் 17, 1947) ஓர் இந்தியப் பொதுவுடமை அரசியல்வாதி ஆவார். பிருந்தா காரத்  இந்திய மார்க்சியப் பொதுவுடைமைக் கட்சியைச் சேர்ந்த அரசியல்வாதி ஆவார். 2004இல் இக்கட்சியின் போலிட்பூரோவில் சேர்ந்தார். பிருந்தா காரத் அனைத்திந்திய சனநாயகப் பெண்கள் சங்கப் பொதுச் செயலாளராகவும் பல ஆண்டுகள் செயற்பட்டு வருகிறார். இவர் 2005 முதல் 2011 வரை உள்ள காலத்தில் இந்தியப் பாராளுமன்றத்தின் மாநிலங்களவையின் உறுப்பினராகவும் இருந்தார். இவர் இந்திய மார்க்சியப் பொதுவுடைமைக் கட்சியின் தலைவர் பிரகாஷ் காரத்தின் மனைவி ஆவார்.

## இளமையும் கல்வியும்
பிருந்தா 1947ஆம் ஆண்டு அக்டோபர் 17ஆம் தேதி இந்தியாவின் மேற்கு வங்கத்தில் உள்ள கொல்கத்தாவில் ஒஷ்ருகோனா மித்ரா, சூரஜ் லால் தாசு ஆகியோருக்கு மகளாகப் பிறந்தார். இவரின் தாயார் வங்காளத்தினைச் சேர்ந்தவர். இவரின் தந்தை புதிதாக உருவாக்கப்பட்ட பாக்கித்தானின் இலாகூரிலிருந்து இந்தியா வந்த பஞ்சாபி அகதி.

காரத் நான்கு உடன்பிறந்தவர்களுடன் வளர்ந்தார். இவருக்கு ஒரு அண்ணன், ஒரு மூத்த சகோதரி, ஒரு தங்கை இருந்தனர். அவருடைய தந்தை இவர்களை "தாராளவாத மற்றும் மதச்சார்பற்ற" குடும்பத்தினராக வளர்த்தார். 2005ஆம் ஆண்டு ஒரு நேர்காணலில், "எங்களுக்கு மிகப்பெரிய சுதந்திரம் இருந்தது" என்று இவர் நினைவு கூர்ந்தார். இவருக்கு ஐந்து வயது இருக்கும்போது தாயார் இறந்தார்.

12 அல்லது 13 வயது வரை, இவர் கொல்கத்தாவில் தங்கியிருந்தார். ஐரிஷ் கன்னிமார் மடமான கீழ் லொரேட்டோ ஹவுஸில் படித்தார். பின்னர், இவர் தேராதூனில் உள்ள வெல்ஹாம் பெண்கள் பள்ளியில் சேர்ந்தார். இங்கு இவர் தடகள திறமைகளை வெளிப்படுத்தினார். இதன் மூலம் 16வயதில் புது தில்லியின் மிராண்டா ஹவுஸ் கல்லூரியில் எளிதாக சேர்ந்தார். இந்த நேரத்தில், இவர் தனக்கு "அரசியல் உந்துதல்" எதுவும் இருந்ததாக கருதவில்லை. இருப்பினும் இவர் நாடகம், விவாதங்களில் ஆர்வம் காட்டினார். இவரது சிந்தனையினை ஊக்குவித்தப் பேராசிரியராக பெண்ணிய பொருளாதார நிபுணர் தேவகி ஜெயின் இருந்தார்.

## குடும்பம்
பிருந்தா 7 நவம்பர் 1975-இல் பிரகாசு காரத்தை மணந்தார். கேரளாவை பூர்வீகமாகக் கொண்டவர். பிரகாசு காரத் ஒரு முக்கிய பொதுவுடமைக் கட்சித் தலைவர். இவரது சகோதரி இராதிகா ராய் என்டிடிவியின் நிறுவனர் மற்றும் தலைமை நிர்வாக அதிகாரியான பிரணாய் ராயை மணந்தார். 2005ஆம் ஆண்டில், 1984இல் சீக்கியர்களுக்கு எதிரான கலவரம் தொடர்பாக இவரது மருமகள் ஷோனாலி போஸ் தயாரித்த அமு, திரைப்படத்தில் இவர் பங்கேற்றார். இவர் வரலாற்றாசிரியர் விஜய் பிரசாத்தின் அத்தை ஆவார்.

## இலக்கியப் படைப்புகள்
பிருந்தா, *சர்வைவல் அண்ட் எமன்சிபேஷன்: நோட்ஸ் ஃப்ரம் இந்தியன் வுமன்ஸ் ஸ்ட்ரகிள்ஸ்* என்ற நூலின் ஆசிரியர் ஆவார். இது இடதுசாரி கண்ணோட்டத்தில் இந்தியாவில் பெண்கள் இயக்கங்கள் எதிர்கொள்ளும் சவால்களை எதிர்கொள்ளும் ஒரு படைப்பாகும்.

## மேற்கோள்கள்

## இணைப்புகள்

* BBC Hard Talk, Brinda Karat
* Brinda Karat Quotes at thinkexist

பகுப்பு:பொதுவுடமைவாதிகள்
பகுப்பு:1947 பிறப்புகள்
பகுப்பு:வாழும் மக்கள்
பகுப்பு:வங்காள மக்கள்
பகுப்பு:இந்திய இறைமறுப்பாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:கொல்கத்தா எழுத்தாளர்கள்
வெற்றுச் சார்பு

கணிதத்தில் **வெற்றுச் சார்பு** (*empty function*) என்பது வெற்றுக் கணத்தை ஆட்களமாக கொண்ட சார்பு. ஒவ்வொரு கணத்திற்கும் இது போன்ற வெற்றுச் சார்பு ஒன்றேயொன்றுதான் இருக்கும். 

:f_A: \emptyset \rightarrow A. \,

வெற்றுச் சார்பின் வரைபடம் கார்ட்டீசியன் பெருக்கற்பலன்   இன் உட்கணமாக இருக்கும். இந்த கார்ட்டீசியன் பெருக்கற்பலன் வெற்றுக்கணம் என்பதால் அதன் உட்கணமும் வெற்றுக்கணமாகவே இருக்கும். ஆட்களத்தின் (&empty;) ஒவ்வொரு உறுப்பு *x* க்கும்  என்றவாறு இணையாட்களம் *A* இல் ஒரேயொரு உறுப்பு *y* இருக்கும் என்பதால் வெற்றுக்கணம் இச்சார்பின் வரைபடமாக அமையும் என்பதும் ஏற்புடையதே. எனினும் வெற்றுக்கணமாக அமையும் ஆட்களத்தில் எந்த உறுப்புகளும் கிடையாது என்பதால் இக்கூற்று வெறுமையான உண்மை (vacuous truth) ஆகும்.

## மேற்கோள்கள்
* Herrlich, Horst and Strecker, George E.; *Category Theory*, Allen and Bacon, Inc. Boston (1973).

பகுப்பு:சார்புகளும் கோப்புகளும்
நேரியல் சாராக் கட்டுப்பாடு

**நேரியல் சாராக் கட்டுப்பாடு** (Nonlinear control) என்பது கட்டுப்பாட்டுப் பொறியியலில் ஒரு பகுதிப் பாடமாகும். இது குறிப்பாக நேரியல் சாராமல் மற்றும் காலமாற்றங் கொண்டதுமான கட்டகங்களைப் பற்றிய பாடப் பகுதியாகும். பல வகை நன்கு அறியப்பட்ட பகுப்பாய்வுகளும், வடிவமைப்பு நுட்பங்களும், நேரியல் சார்ந்த கட்டங்களுக்கு உள்ளது. இதை அப்படியே நேரியல் சாராத கட்டகங்களுக்கு பயன்படுத்த முடியாமலும் போகலாம். ஆகையால், நேரியல் சாராக் கட்டுப்பாடு கோட்பாடுகள் எப்படி ஒரு நேரியல் சார்ந்த கட்டங்களை நேரியல் சாராக் கட்டகங்களுக்கு பயன்படுத்தலாம் என்பதை கற்றுத்தருவதாய் அமைகிறது.

பகுப்பு:கட்டுப்பாட்டுப் பொறியியல்
பிளேட் நிசிமன்டே

**முனைவர் பிளேட் நிசிமன்டே** (ஆங்கிலம்: Dr Bonginkosi Emmanuel "Blade" Nzimande; பிறப்பு 14 ஏப்பிரல் 1958) ஒரு தென் ஆப்பிரிக்க அரசியல்வாதி, கல்வியாளர்.  இவர் உயர் கல்வி மற்றும் பயிற்சியின் அமைச்சராக 2009 ஆம் ஆண்டு தொடக்கம் பணிபுரிந்து வருகிறார்.  இவர் கல்வித்துறை அமைச்சராக கல்வியில் ஆப்பிரிக்க மொழிகளின் முக்கியப்படுத்தும் கொள்கைகளை முன்னெடுத்து வருகிறார்.

## வெளி இணைப்புகள்
* Dr Blade Nzimande: The role of African Languages in a 21st century education - 

பகுப்பு:தென்னாப்பிரிக்க அரசியல்வாதிகள்
பகுப்பு:ஆப்பிரிக்க மொழிகளின் செயற்பாட்டாளர்கள்
அழுத்தமின்னணுவியல்

**அழுத்தமின்னணுவியல் விளைவுகள்** (*piezotronics effect*), அழுத்தமின்சாரம் கொண்ட பொருளில் உருவாகிய அழுத்தமின்னணு ஆற்றலை பயன்படுத்துகிறது. இது வாயில் மின்னழுத்தமானது மின்னூட்டம் ஏந்தியின் செலுத்தப்பண்புகளை ஊக்குவிக்கவிப்பதால் நிகழ்கிறது. இந்த கோட்பாட்டைக் கொண்டு உருவாக்கப்படும் பொருட்களை அழுத்தமின்னணுப் பொருட்கள் என்பர்.

இந்தக் கோட்பாட்டை 2007ல் ஜியார்ஜியா கல்விக்கூடத்தின் முனைவர் ஜாங் லின் வாங் என்பவர் அறிமுகப்படுத்தினார்.

## மேற்கோள்கள்

பகுப்பு:மின்னணுவியல்
தறுவாய்த் தலைகீழாக்கம்

**தறுவாய்த் தலைகீழாக்கம்** (Phase inversion) என்பது ஒரு மாறுதிசை மின்சார மூலத்தின் இரு துருவங்களை நிலைமாற்றம் செய்தல் ஆகும். இது நேர மாற்றமுமில்லை, தறுவாய் மாற்றமுமில்லை. இது வெறும் நேர், எதிர் என்பதை மட்டும் மாற்றும்.

பகுப்பு:மின்னணுவியல்
வணக்கம் சென்னை

**வணக்கம் சென்னை** அக்டோபர் 11, 2013இல் வெளியான தமிழ் நகைச்சுவைத திரைப்படம். இதனைப் புதுமுக இயக்குநர் கிருத்திகா உதயநிதி எழுதி இயக்க இப்படத்தினைத் தயாரித்துள்ளார். அவரின் கணவர் உதயநிதி ஸ்டாலின். இப்படத்திற்கு அனிருத் ரவிச்சந்திரன் இசை அமைத்துள்ளார்.

## கதை சுருக்கம்
தேனி அருகில் உள்ள ஒரு கிராமத்தைச் சேர்ந்த பையனும், தென்னிந்தியக் கலாசாரத்தை புகைப்படம் எடுக்க வரும் லண்டன் வாழ் இந்தியப் பெண்ணும் சந்தித்துக்கொள்ளும் சண்டை ப்ளஸ் காதல் ஸ்பாட் 'வணக்கம் சென்னை’. சென்னைக்கு வரும் சாஃப்ட்வேர் துறை இளைஞன் சிவாவுக்கும், லண்டனில் இருந்து வரும் ப்ரியா ஆனந்துக்கும் ஒரே ஃப்ளாட்டை ஏமாற்றி வாடகைக்கு விட்டுவிட்டு எஸ்கேப் ஆகிறார் போலி ஹவுஸ் ஓனர் சந்தானம். ப்ரியா ஆனந்த், ஏற்கனவே லண்டனில் திருமணம் நிச்சயிக்கப்பட்ட பெண். மோதல் கடைசியில் காதலாக எட்டிப்பார்க்க, இருவரும் ஒன்று சேர்ந்தார்களா, இல்லையா என்பதை கலகலப்பாகச் சொல்லியிருக்கிறார் அறிமுக இயக்குநர் கிருத்திகா உதயநிதி.

## நடிகர்கள்

* சிவா (அஜய் )
* பிரியா ஆனந்த் (அஞ்சலி )
* சந்தானம் (நாராயணன்/பில்லா)
* ராகுல் ரவீந்திரன் (தீபக்)
* ஊர்வசி
* ரேணுகா
* ப்ளாக் பாண்டி
* நாசர் (கலோனல் பாலசுப்ரமணியம்)
* நிழல்கள் ரவி
* மனோபாலா
* லொள்ளு சபா சுவாமிநாதன்
* ஆர்த்தி
* ராஜ்குமார்
* மிஷா கோஷல்
* சங்கீதா
* கிரேன் மனோகர்
* உதயநிதி ஸ்டாலின்-சிறப்புத் தோற்றம்
* அனிருத் ரவிச்சந்திரன்-சிறப்புத் தோற்றம்
* கிப்கொப் தமிழா ஆதி-சிறப்புத் தோற்றம்
* ஹார்ட் கவுர்-சிறப்புத் தோற்றம்

## இசை
இப் படத்திற்கு அனிருத் ரவிச்சந்திரன் இசை அமைத்துள்ளார்.ஆல்பம் சூர்யன்  எஃப்எம்  மற்றும் ஐடியூன்ஸ், இந்தியா இல்  27 ஜூலை 2013 அன்று வெளியிடப்பட்டது. வெளியீட்டு சில நாட்களுக்குள்  ஆல்பம் ஐடியூன்ஸ், இந்தியா பிரிவில் முதலிடத்தை அடைந்தது.

 

## வரவேற்பு
இத்திரைப்படத்திற்கு சினிமா விகடன் இதழில் 41/100 மதிப்பெண்கள் கிடைத்தது. "பார்த்த கதை, யூகிக்க முடிந்த காட்சிகள்தான். ஆனால், கலகலப்புக்காக, சின்ன வணக்கம் வைக்கலாம்!" என சினிமா விகடன் விமர்சனக்குழு தெரிவித்தது.

## மேற்கோள்கள்


பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சந்தானம் நடித்த திரைப்படங்கள்
வினையாலணையும் பெயர்

பகுப்பு:சொல்லிலக்கணம்
**வினையாலணையும் பெயர்** என்பது தமிழில் உள்ள ஓர் இலக்கணத் தொடர். வினைமுற்றுகள் பெயராக மாறி நின்று மற்றொரு வினைமுற்றைக் கொண்டு முற்றுப்பெறுவது இது. 

**வந்தான்** என்பது ஒரு வினைமுற்று.
**வந்தான்** சென்றான் என்னும்போது வந்தான் என்பது வினையாலணையும் பெயர். இதில் வந்தான் என்னும் வினைமுற்றோடு பெயர் அணைந்துகொண்டு வந்தவன் ஒருவனை உணர்த்துவதைக் காணலாம். 

இந்த வினையாலணையும் பெயர் 
:வந்தானைக் கண்டான்.
:வந்தானால் சாய்ந்தான்
:வந்தானுக்குக் கொடு
:வந்தானிடமிருந்து போனான்
:வந்தானது உயரம்
:வந்தானிடம் கோல் உள்ளது
:வந்தானே நில்
என்றெல்லாம் பிற வேற்றுமை உருபுகள் கொண்டும் வரும். 

## வினையாலணையும் பெயர் மூன்று வகைப்படும்.
### தெரிநிலை வினையாலணையும் பெயர்
காலம் காட்டும் - திட்டியவனை அடித்தேன்
### குறிப்பு வினையாலணையும் பெயர்
காலம் காட்டாது :உயர்ந்தவரைப் போற்றுவர்
### எதிர்மறை வினையாலணையும் பெயர்
செல்லாதவனுக்கு செல்வாக்கில்லை.

*குறிப்பு
**வந்தான்** என்னும் சொல் தனிச்சொல்லாக நிற்கும்போது அதனை வினைமுற்று எனவே கொள்ளவேண்டும். **வந்தான்** கண்டான் - எனத் தெரிநிலை வினைமுற்றைக் கொண்டோ, **வந்தான்** நல்லன் - எனக் குறிப்பு வினைமுற்றைக் கொண்டோ முடியும்போதுதான் 'வந்தான்' என்பதனை வினையாலணையும் பெயர் எனக் கொள்ள வேண்டும்.

பகுப்பு:தமிழ் இலக்கணம்
காவ்யா மாதவன்

**காவ்யா மாதவன்** ஒரு மலையாள, தமிழ்த் திரைப்பட நடிகை. பூக்காலம் வரவாயி (1991), அழகிய ராவணன் (1996) உட்பட்ட திரைப்படங்களில் குழந்தை நடிகையாக அறிமுகமானார். சந்திரனுதிக்குன்ன திக்கில் என்னும் திரைப்படத்தில் கதாநாயகியானார்.

## விருதுகள்

## சான்றுகள்


## வெளி இணைப்புகள்

பகுப்பு:1984 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கேரள நடிகைகள்
பகுப்பு:கேரள மாநில திரைப்பட விருது வென்றவர்கள்
அச்சனும் மகனும்

**அச்சனும் மகனும்** 1957 ஆம் ஆண்டு வெளியான இந்திய மலையாளத் திரைப்படம். ஜகதி என். கே. ஆசாரியின் கதை, திரைக்கதையில், திருனயினார் குறிச்சி, திருனெல்லூர் கருணாகரன், பி. பாஸ்கரன் ஆகியோர் எழுதிய பாடல்களுக்கு, விமல் குமார் இசையமைப்பு செய்திருக்கிறார். இது 1957 ஏப்ரல் 26- ஆம் நாள் வெளியானது.

## பின்னணிப் பாடகர்கள்
ஏ. எம். ராஜாஜிக்கிகே. றாணிசாந்தா பி. நாயர்சியாமளாஸ்டெல்லா வர்கீஸ்

## மேற்கோள்கள்

பகுப்பு:1957 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
கடல்புரத்தில் (புதினம்)

**கடல்புரத்தில்** எழுத்தாளர் வண்ணநிலவன்  எழுதப்பட்ட புதினம் ஆகும். கடல்புறத்து மக்களின் வாழ்வின் பகுதியை குரூஸ் மிக்கேல், மரியம்மை, அமலோற்பவம், செபஸ்தி, பிலோமி ஆகிய கதாப்பாத்திரங்களின் வழியாகப் பதிவு செய்கிறார். 128 பக்கங்கள் கொண்ட இப்புதினம் கிழக்குப் பதிப்பக வெளியீடாக வந்துள்ளது. 

*இக்கதையைப் பற்றி* எனும் தலைப்பில் இப்புதினத்திற்கு 
வண்ணநிலவன் முன்னுரை எழுதியுள்ளார். அதில்,
 
 சொல்லுகிறதுக்கு எவ்வளவோ இருக்கிறது. ஓரத்தில் ஒதுங்கி நின்று எல்லாவற்றையும் வேடிக்கை பார்த்துப்
 பார்த்து இன்னும் அலுக்கவில்லை. எல்லோரையும் போலத்தான், 'இந்த வாழ்க்கையில்  
 ஏதோ இருக்கிறது' என்று தேடிப்போய்க் கொண்டிருக்கிறேன். நான் எழுதவென்று ஆரம்பித்து
 'இவனும் ஏதோ சொல்லுகிறானே' என்ற ஒரு நிலையும் ஏற்பட்டுப் போயிருக்கிறது. 
என்கிறார்.

## பின்னட்டைக் குறிப்புகள்
இப்புதினத்தின் பின்னட்டையில் காணப்படும் குறிப்புகள்:

கடல்புரத்தில் பரபரப்பூட்டும் சம்பவங்களும் கிளர்ச்சி தரும் காட்சிகளும் கொண்ட நாவல் அல்ல. ஆனால், இது ஒரு நல்ல நாவல். கலைத்தன்மை நிறைந்த உயர்வான நாவல். படித்தவர்கள் மனதில் பல காலத்துக்கு அழுத்தமாக நிற்கக்கூடியது. இதன் கதாப்பாத்திரங்கள் இயல்பாக வளர்ந்து இயல்பாகவே நம்மனதில் இடம் பிடிக்கிறார்கள்.
ஒரு தேர்ந்த சிறுகதையைப் போல போராட்டத்துடன் தொடங்குகிறது நாவல். அனாதி காலமாகத் தந்தைகளுக்கும் மகன்களுக்கும் இடையில் நிலவிவரும் நெருடல், உள்ளார்ந்த இணக்கமின்மை என்ற இழைகளோடு மின்னல் வெட்டுப் போன்ற சம்பவத்துடன் முழு வீச்சோடு ஆரம்பமாகிறது. ஆனால் போகப்போக நெருடல்களும் கோபங்களும் அமிழ்ந்து போக, கடல்புரத்து மக்களின் ஜீவ சரித்திரம்- குரூஸ் மிக்கேல், அவன் மனைவி மரியம்மை, மகன் செபஸ்தி, இளைய மகள் பிலோமி, பணியாள் சிலுவை, பக்கத்து வீட்டுக்கார ஐசக், பிலோமியின் சிநேகிதி ரஞ்சி, பிலோமிக்குப் பிரியமான சாமிதாஸ், மரியம்மையின் பிரிய வாத்தி, எல்லோருக்கும் பிரியமான பவுலுப் பாட்டா இவர்களின் கதையாகி மனிதர்களின் இதயங்களில் இயல்பாகக் குடிகொண்டுள்ள மூர்கக்குணமும் வெறித்தன்மைபோடு, ஆனால் களங்கமின்றி விவரிக்கப்படுகிறது.
வாழ்க்கையின் முரண்பாடான அம்சங்களை மிகவும் யதார்த்தமாகவும் தீவிரமாக எதிர்க்க வேண்டிய அம்சங்களை மென்மையாகவும் சாத்தியமே என ஏற்றுக்கொள்ளும்படி சொல்கிறது இந்த நாவல். விஷயத்தைவிட ,சொல்லும் முறையில் அபூர்வ கலைத்தன்மை பூரணம் பெறுகிறது. இந்த நாவலின் சிறப்பு அம்சமே இதன் பாஷைதான். எதையும் சாதிக்கவல்ல பாஷை, இந்த நாவலையும் ஸ்தாபிக்கிறது.
இன்னும் பல காலத்துக்குக் கடல்புரத்தில் சிறந்த நாவலாகவே இருக்கும். 

## வெளி இணைப்புகள்
*வண்ணநிலவனின் இணையதளம்
*வெளியிலிருந்த பார்த்த ஆச்சரியம்: வண்ணநிலவனின் கடல்புரத்தில் 
*கடல்புரத்தில் - வண்ணநிலவன் 

பகுப்பு:கிழக்குப் பதிப்பக நூல்கள்
பகுப்பு:2008 தமிழ் நூல்கள்
வாடிவாசல் (புதினம்)

**வாடிவாசல்** என்பது குறுநாவல் ஆகும். எழுத்து பத்திரிகையை நடத்திய சி. சு. செல்லப்பா அவர்கள் எழுதியது இந்நூல். மொத்தம் 70 பக்கங்கள் கொண்ட குறுநாவல். காலச்சுவடு பதிப்பகம் இந்நூலை வெளியிட்டுள்ளது.

## நாவலைப் பற்றி
வாடிவாசல் என்ற பெயரில் ஜல்லிக்கட்டை மையமாகக் கொண்டு சி.சு.செல்லாப்பா ஒரு நாவல் எழுதியுள்ளார். வாடிவாசல் என்பது ஜல்லிக்கட்டின் போது காளைகளை ஒவ்வொன்றாக அவிழ்த்து விடும் இடமாகும்.இவ்வாசலை தாண்டும் முன் காளைகளின் மூக்கணாங்கயிறு உள்ளிட்ட அனைத்துப் பிணைப்புகளையும் அறுத்து விடுவர்.அலங்காநல்லூர் ஜல்லிக்கட்டில் வாடிவாசல் பயன்படுத்தபடும்.மாடுபிடி வீரர்கள் வாடிவாசலைப் பார்த்த படியே இருப்பர்.ஆனால் சில ஜல்லிக்கட்டில் நிகழ்வுகளில் வாடிவாசல் இல்லாமல் நாலாபக்கங்களிலிருந்தும்   

மாடுகளைத் திறந்து விடும் வழக்கமும்உள்ளது.எந்தப் பக்கத்திலிருந்து காளை பாயப் போகிறது என்றே தெரியாது.செல்லாயி அம்மன் கோயில்தான் கதைக்களம். அந்த சல்லிக்கட்டு வாசல்தான் மொத்த நாவலும். இரண்டு இளைஞர்கள் பிச்சி மற்றும் மருதன். சல்லிக்கட்டின் நுணுக்கங்கள் தெரிந்த ஒரு வயதானக் கிழவர் மற்றும் ஜமீன்தார். அவர்களின் எண்ண ஓட்டங்கள், கொஞ்சம் பழைய நினைவுகள் என கச்சிதமான நாவல்.

## வெளி இணைப்புகள்
*வாடிவாசல் – அதிகாரம் எனும் பகடைக்காய்

பகுப்பு:தமிழ்ப் புதினங்கள்
பகுப்பு:காலச்சுவடு பதிப்பக நூல்கள்
அடைமாங்காய்

**அடைமாங்காய்** என்பது மாங்காயில் உப்பு சேர்த்து செய்யப்படும் பதார்த்தம். மாங்காய் காய்க்கும் காலங்களில் அதை உணக்கி செய்வர்.

## செய்யும் விதம்
மாங்காயை எடுத்து, அதை நான்கைந்து பாகங்களாக நடுகோட்டின் வழியாக பிரித்து, அதின் உப்பு சேர்த்து வெயியில் உலர்த்துவர்.

## பயன்பாடு
அடைமாங்காய் உணவுக்கு துணை உணவாக சேர்த்துக் கொள்ளப்படும். தமிழ்நாட்டிலும், கேரளத்திலும் அதிகப் பிரபலமானது. அடைமாங்காயில் ஊறுகாய் செய்யப்படும்.

பகுப்பு:உணவுகள்
ஆர் எம் இசட் மில்லினியா டெக் பார்க்

**ஆர் எம் இசட் மில்லினியா டெக் பார்க்** என்பது சென்னை, பெருங்குடியில் அமைந்துள்ள நவீன தொழிற்நுட்பப் பூங்கா ஆகும். இது டைடல் தொழிற்நுட்ப பூங்கா மற்றும் அசென்டாசு தொழிற்நுட்பப் பூங்காவிற்கு தென் பகுதியில் அமைந்துள்ளது.

## வெளி இணைப்புகள்
*RMZ Millenia 

 

﻿

பகுப்பு:சென்னை
பகுப்பு:நிறுவனங்கள்
அச்சனும் மகளும்

**அச்சனும் மகளும்** (*Achanum Makalum*) என்பது வள்ளத்தோள் நாராயண மேனன் எழுதிய மலையாள நூல். சகுந்தலையையும், அவள் தந்தை விசுவாமித்திரரையும் பற்றியது இக்கதை. சகுந்தலை, புத்திரன் கசியபர் ஆசிரமத்தில் வசிக்கும்போது, சகுந்தலையின் தந்தை விசுவாமித்திரர் அங்கு விருந்தினராக வருகிறார். சகுந்தலையையும் அவள் மகன் பரதனையும் கண்டார். சகுந்தலையை துஷ்யந்தன் புணர்ந்ததை அறிந்த விசுவாமித்திரர் அவரை சபிக்கிறார். சகுந்தலை தந்தையை சமாதானப்படுத்தி, நீடுழி வாழுமாறு வாழ்த்தச் செய்தாள்.

பகுப்பு:மலையாள நூல்கள்
க. பாலசிங்கம்

**கதிரவேற்பிள்ளை பாலசிங்கம்** (*Kathiravetpillai Balasingam*, 23 சூன் 1876 &ndash; 4 செப்டம்பர் 1952) இலங்கைத் தமிழ் வழக்கறிஞரும், அரசியல்வாதியும் ஆவார். இவர் இலங்கை சட்டவாக்கப் பேரவை, இலங்கையின் நிறைவேற்றுப் பேரவை ஆகியவற்றின் உறுப்பினராக இருந்தவர்.

## வாழ்க்கைக் குறிப்பு
பாலசிங்கம் இலங்கையின் வடக்கே யாழ்ப்பாண மாவட்டத்தில் உடுப்பிட்டி என்ற ஊரில் வைமன் கு. கதிரவேற்பிள்ளை என்பவருக்குப் பிறந்தார். இவர் யாழ்ப்பாணக் கல்லூரி, மற்றும் கொழும்பு றோயல் கல்லூரி ஆகியவறில் கல்வி கற்றார். பின்னர் இவர் சட்டக் கல்வியை முடித்து கொழும்பில் வழக்கறிஞராகவும், பின்னர் மாவட்ட நீதிபதியாகவும் பணியாற்றினார். இவருக்கு ஒரு மகனும் (குமாரசாமி) ஒரு மகளும் உள்ளனர்.

## அரசியலில்
இவர் இலங்கை சட்டவாக்கப் பேரவைக்கு இரண்டாவது தமிழ் உறுப்பினராக 1914 ஆம் ஆண்டில் தெரிவு செய்யப்பட்டார். 1924 ஆம் ஆண்டில் இலங்கையின் நிறைவேற்றுப் பேரவை உறுப்பினரானார். 1936 ஆம் ஆண்டு நடைபெற்ற இலங்கை அரசாங்க சபை தேர்தலில் பாலசிங்கம் பருத்தித்துறை தேர்தல் தொகுதியில் ஜி. ஜி. பொன்னம்பலத்தை எதிர்த்துப் போட்டியிட்டு 7,007 வாக்குகள் வித்தியாசத்தில் தோல்வியடைந்தார். இலங்கையில் ஆயுர்வேத மருத்துவக் கல்லூரி, சுதேச மருத்துவமனை, அரசு அடைமான வங்கி போன்ற சேவைகள் ஆரம்பிப்பதற்கு இவர் மூல காரணமாக விளங்கினார். மாவலி ஆற்று நீரை வேளாண்மைக்கு வசதியாகத் திசை திருப்ப இவர் முன்னோடியாக இருந்து உழைத்தார்.

## மறைவு
பாலசிங்கம் 1952 செப்டம்பர் 4 இல் மறைந்தார். 1984 ஆம் ஆண்டு மே 22 இல் இலங்கை அரசு இவரது படம் பொறித்த முத்திரை வெளியிட்டுக் கௌரவப்படுத்தியது.

## மேற்கோள்கள்

பகுப்பு:1876 பிறப்புகள்
பகுப்பு:1952 இறப்புகள்
பகுப்பு:யாழ்ப்பாணக் கல்லூரி பழைய மாணவர்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கை சட்டசபை உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கையின் நிறைவேற்றுப் பேரவை உறுப்பினர்கள்
பகுப்பு:இலங்கையின் வட மாகாண நபர்கள்
அடியர்

**அடியர்** அல்லது **இரவுலா** (*Ravula*, மலையாளத்தில் **அடியர்**, கன்னடத்தில் **யெரவுலா**) எனப்படுவோர் கேரளா மற்றும் கருநாடகாவில் வாழுகின்ற ஒரு பழங்குடியினர் ஆவர். இவர்கள் பொதுவாக பேசும் மொழி ரவுலா மொழி என்று அழைக்கப்படுகிறது. இவர்கள் கேரளாவின் கண்ணூர் மற்றும் வயநாடு மாவட்டங்களிலும், கருநாடகாவின் குடகு மாவட்டத்திலும் வாழ்கின்றனர். இவர்களில் பெரும்பாலோர் விவசாயத் தொழிலாளர்களாகவும் உள்ளனர். இவர்கள் கடந்த காலத்தில் விவசாய பண்ணையடிமைகள் என்று நம்பப்படுகிறது. அடியன் என்ற சொல்லுக்கு அடிமை என்று பொருள்.

இவர்களின் குடியிருப்புகள் 'குஞ்சு' என்று அழைக்கப்படுகின்றன. இவர்கள் ஒரே மாதிரியானவர்கள், பெரும்பாலும் பேச்சுவார்த்தை திருமணத்தை கடைப்பிடிக்கின்றனர், இருப்பினும் இவர்களிடையே பல காதல் திருமணங்களும் நடைபெறுகின்றது.

தற்போது இரவுலா சமூகத்தினர் மிகவும் பின்தங்கிய நிலையில் உள்ளார். இவர்கள் பெரும்பாலும் காபி தோட்டங்கள் மற்றும் தேயிலைத் தோட்டங்களில் விவசாயத் தொழிலாளர்களாகவும், சிலர் வனத்துறையிலோ அல்லது பிற தொழில்களிலோ வேலை செய்கிறார்கள். யெரவுலா பழங்குடியினர் மந்திரங்கள் மற்றும் ஆன்மீகத்தை நம்புகின்றனர். மேலும் இவர்கள் சாமுண்டேஸ்வரியம்மா மற்றும் காவேரியம்மா போன்ற இந்து தெய்வங்களை வழிபாடு செய்கின்றனர். இவர்கள் தாங்கள் சொந்தமாகவே, மருந்துகளை தயாரித்து பயன்படுத்துகின்றனர்.

இவர்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடிகள் வகுப்பில் உள்ளனர்.

## கலாச்சாரம்
சூனியத்தில் நம்பிக்கை கொண்ட இவர்களிடையே பல பழக்கவழக்கங்கள் மற்றும் சடங்குகள் பின்பற்றப்படுகின்றன. காதிகா என்பது நோய்களைக் குணப்படுத்தவும், துன்பங்கள் மற்றும் கண் திருஷ்டியைத் தடுக்கவும், பாதுகாப்பான குழந்தைப் பேற்றிற்காகவும், அவர்களால் நிகழ்த்தப்படும் ஒரு சடங்கு நடன வடிவமாகும்.

## மேற்கோள்கள்

பகுப்பு:கேரளச் சமூகம்
பகுப்பு:கன்னடச் சமூகங்கள்
பகுப்பு:திராவிடர்
கனலாடி

**கனலாடி** என்போர் கேரளத்தின் வயநாட்டில் வாழும் பழங்குடியினர். கனலாட்டம் நிகழ்த்துவர். இவர்தம் மொழி மலையாளம் ஆகும்.

ஆடுமாடு வளர்த்தலும், தயிரும் மோரும் நெய்யுமுண்டாக்கி விற்பதும் இவர்தம் தொழில். தெய்யம் என்னும் கலையையும் நிகழ்த்துவர். தீமிதிப்பதில் வல்லவர். பத்திரகாளி இவர்களின் தெய்வம் ஆவாள்.

பகுப்பு:கேரளப் பழங்குடிகள்
ஏறநாடு வட்டம்

**ஏறனாடு வட்டம்** கேரளத்தின் மலப்புறம் மாவட்டத்தில் உள்ளது. மலப்புறம், மஞ்சேரி நகராட்சி மன்றங்களும், அரீக்கோடு, கொண்டோட்டி, மலப்புறம் ஊராட்சி ஒன்றியங்களுக்கு உட்பட்ட 19 ஊராட்சிகள் இதன் நிர்வாகத்தின் கீழுள்ளன. இதன் தலைமையகம் மஞ்சேரி. 33 கிராமங்கள் உண்டு. பரப்பளவு 697.28 ச.கி.மீ. 2001 ல் சென்சசு கணக்கெடுப்பின்படி 6,26,266 மக்கள் இங்கு வாழ்கின்றனர்..மாத்யமம்]] தினப்பத்ரம் ஏறனாடு பதிப்பு 1994 அக்டோபர் 14

## ஊர்கள்
1996ல் ஏற்படுத்தப்பட்ட இதில் கீழ்க்கண்ட 33 ஊர்கள் உள்ளன.

*வாழயூர்
*செறுகாவ்
*புளிக்கல்
*கொண்டோட்டி
*நெடியிருப்பு
*மஞ்சேரி
*நறுகர
*பய்யனாடு
*பாண்டிக்காடு
*வெட்டிக்காட்டிரி
*செம்ப்ரசேரி
*புல்பற்ற
*எலங்கூர்
*திருக்கலங்ஙோடு
*காரக்குன்னு
*எடவண்ண
*பேரக்கமண்ண
*வாழக்கடு
*சீக்கோடு
*முதவல்லூர்
*குழிமண்ண 
*அரீக்கோடு
*கீழுபறம்பு 
*காவனூர்
*உறங்ஙாட்டிரி
*வெற்றிலப்பாற
*மலப்புறம்
*பூக்கோட்டூர்
*மொறயூர்
*பனக்காட்
*ஆனக்கயம்
*பந்தல்லூர்
*மேல்முறி

## சான்றுகள்

பகுப்பு:மலப்புறம் மாவட்ட வட்டங்கள்
ஆளார்

**ஆளார்** என்போர் கேரளத்தின் மலப்புறம் மாவட்டத்தில் பெரிந்தல்மண்ணை வட்டத்தில் வாழும் இனக்குழுவினர். ஆளார் என்றால் குகைகளில் வசிப்பவர் என்று பொருள். இவர்களின் எண்ணிக்கை மிகக் குறைவு. தமிழும், துளுவும் கலந்தது இவர்தம் மொழி.

இவர்கள் காட்டில் அலையும் விலங்குகளின் இறைச்சியை சாப்பிடுகின்றனர். இக்குழுவினர் ஒரிடத்தும் நிலையாக வாழ்வதில்லை. இவர்கள் பாறைகளிலும் குகைகளிலும் மரங்களிலும் வாழ்கின்றனர். குரங்கு பிடிப்பதில் இவர்கள் வல்லவர் ஆவர்.

பகுப்பு:கேரளப் பழங்குடிகள்
ஆல் இன் ஆல் அழகு ராஜா

***ஆல் இன் ஆல் அழகு ராஜா*** (*ஆங்கிலம்:* All in All Azhagu Raja), நவம்பர் 2, 2013ல் வெளிவந்த இந்தியத் தமிழ்த் திரைப்படம். இது தீபாவளி அன்று வெளியான திரைப்படம் ஆகும். இதில் கார்த்தி, சந்தானம், காஜல் அகர்வால், பிரபு, சரண்யா, நாசர், பாசுகர் போன்றோர் நடித்துள்ளனர்.

## கதை சுருக்கம்
கார்த்திக் (இராஜா) தென்காசியில் கேபிள் தொலைக்காட்சி நடத்தி வருகிறார். அவருடைய உதவியாளர் சந்தானம். தன்னுடைய தொலைக்காட்சி புகழ்பெற்று தான் ஒரு கோடி சம்பாதிக்கும் வரை தனக்கு திருமணம் வேண்டாம் என்று இருக்கிறார். ஒரு திருமணத்தில் காஜல் அகர்வாலைச் (தேவிப் பிரியா) சந்தித்ததும் அவரைக் காதலிக்க தொடங்குகிறார். பிரபு அத்திருமணத்திற்கு ஒத்துக்கொள்ள மறுத்து ஏன் என்பதை கார்த்திக்குக்கு விளக்குகிறார். முடிவில் கார்த்தியும் காஜல் அகர்வாலும் இணைந்தார்களா என்பதை இயக்குநர் நகைச்சுவையாக சொல்லியுள்ளார்.

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் சிவகுமார் நடித்துள்ள திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:காஜல் அகர்வால் நடித்துள்ள திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
பாண்டிய நாடு (திரைப்படம்)

**பாண்டிய நாடு** (*ஆங்கிலம்:* Pandiya Naadu) நவம்பர் 2, 2013 ஆம் தேதி வெளியான இந்தியத் தமிழ் திரைப்படம். இப்படத்தை முதல் முறையாக நடிகர் விஷால் தயாரித்துள்ளார்.

## தணிக்கை
இப்படத்திற்கு தணிக்கை குழுவினர் யு ஏ சான்றிதழ் வழங்கியுள்ளனர். இதனால் இத்திரைப்படம் மறு தணிக்கைக்கு அனுப்பப்பட்டுள்ளது. ஏனெனில் யு ஏ சான்றிதழ் பெறும் படங்களைத் தொலைக்காட்சியில் ஒளிபரப்புவது கடினம்.

## நடிகர்கள்
* விஷால்
* விக்ராந்த்
* லஷ்மி மேனன்
* பாரதிராஜா
* குரு சோமசுந்தரம்

## மேற்கோள்கள்

## வெளி இணைப்புகள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:விஷால் நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:லட்சுமி மேனன் நடித்த திரைப்படங்கள்
நய்யாண்டி (திரைப்படம்)

**நய்யாண்டி**, அக்டோபர் 11, 2013ல் வெளியான இந்தியத் தமிழ் திரைப்படம்.  இப்படத்திற்கு ஜிப்ரான் இசை அமைத்துள்ளார்.

## நடிப்பு

* தனுஷ் (நடிகர்) - சின்னா வண்டு
* நஸ்ரியா நசீம் - வனரோசா
* வம்சி கிருஷ்ணா - கிருஷ்ணா
* சூரி - சூரி
* சிறீமன் - பரம்ஜோதி
* சத்யன் - பரந்தாமன்
* பிரமீட் நடராஜன் - சம்மந்தம்
* மீரா கிருஷ்ணன் - சின்ன வண்டு தாய்
* ஆடுகளம் நரேன் 
* சச்சு - வனரோஜா பாட்டி
* சதீஸ் - சின்ன வண்டு நண்பன்
* அஸ்வின் ராஜா  சின்ன வண்டு நண்பன்
* சிங்கம்புலி
* இமான் அண்ணாச்சி - தேனீர் கடை நடத்துனர்
* சார்லி கௌரவத் தோற்றம்
* மனோபாலா கௌரவத் தோற்றம்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:சூரி நடித்த திரைப்படங்கள்
பகுப்பு:சச்சு நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:ஜிப்ரான் இசையமைத்துள்ள திரைப்படங்கள்
பா. டெனீஸ்வரன்

**பாலசுப்பிரமணியம் டெனீஸ்வரன்** (*Balasubramaniam Deniswaran*) இலங்கைத் தமிழ் வழக்கறிஞரும், அரசியல்வாதியும், மாகாண சபை உறுப்பினரும் ஆவார்.

## வாழ்க்கைக் குறிப்பு
இலங்கையின் மன்னாரில் வழக்கறிஞராகப் பணியாற்றும் டெனீஸ்வரன் மன்னார் புனித சேவியர் ஆண்கள் தேசியப் பாடசாலையில் கல்வி கற்றவர்.

## அரசியலில்
2013 வட மாகாண சபைத் தேர்தலில் தமிழீழ விடுதலை இயக்கத்தினால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக மன்னார் மாவட்டத்தில் போட்டியிட்டு 12,827 விருப்பு வாக்குகள் பெற்று வட மாகாண சபை உறுப்பினரானார்.

இவர் வட மாகாண சபையின் மீன்பிடி, போக்குவரத்து, கிராம அபிவிருத்தி அமைச்சராக முதலமைச்சர் சி. வி. விக்னேசுவரனால் பரிந்துரைக்கப்பட்டு 2013 அக்டோபர் 11 ஆம் நாள் மாகாண சபை உறுப்பினராகவும், அமைச்சராகவும் முதலமைச்சர் முன்னிலையில் பதவியேற்றுக் கொண்டார்.

## மேற்கோள்கள்

பகுப்பு:வாழும் மக்கள்
பகுப்பு:வட மாகாண சபை அமைச்சர்கள்
பகுப்பு:மன்னார் மாவட்ட நபர்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழீழ விடுதலை இயக்க உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:வட மாகாண சபை உறுப்பினர்கள்
பகுப்பு:இலங்கையின் வட மாகாண நபர்கள்
க. ஜெயக்கொடி

**கந்தப்பா ஜெயக்கொடி** (*Kandappa Jeyakody*, 29 ஆகத்து 1913 - ) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

## அரசியலில்
ஜெயக்கொடி இலங்கைத் தமிழரசுக் கட்சியின் சார்பில் உடுப்பிட்டி தொகுதியில் மார்ச் 1960 நாடாளுமன்றத் தேர்தலில் போட்டியிட்டு தமிழ்க் காங்கிரசு வேட்பாளர் மு. சிவசிதம்பரத்திடம் தோற்றார். இவர் மீண்டும் சூலை 1960 தேர்தலிலும் 1965 தேர்தலிலும் போட்டியிட்டுத் தோல்வி அடைந்தார். ஆனாலும், 1970 நாடாளுமன்றத் தேர்தலில் வெற்றி பெற்று நாடாளுமன்றம் சென்றார்.

## மேற்கோள்கள்

பகுப்பு:1913 பிறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
விடியும் வரை பேசு

**விடியும் வரை பேசு** அக்டோபர் 20, 2013ல் வெளிவந்த இந்தியத் தமிழ் திரைப்படம். இதனை ஏ. பி. முகன் இயக்கினார்.

## கதை சுருக்கம்
கிராமத்தில் தாய், தங்கையுடன் வாழ்ந்து வருகிறார் நாயகன் அனித். படித்துவிட்டு வேலை தேடிக்கொண்டிருக்கும் இவருக்கு மாமன் மகளாக வருகிறார் நாயகி வைதேகி. இவர்கள் இருவருக்கும் திருமணம் செய்து வைக்க வேண்டும் என்று பெற்றோர்கள் பேசி வைத்ததால், வைதேகி, அனித்தையே சுற்றிச் சுற்றி வருகிறார். ஆனால் அனித்தோ, வைதேகியை கண்டுகொள்ளாமல் இருக்கிறார்.

இந்நிலையில் அனித்துக்கு சென்னையில் தனியார் நிறுவனத்தில் வேலை கிடைக்கிறது. சென்னை கிளம்பும் அனித்துக்கு வைதேகி செல்போன் வாங்கிக் கொடுத்து அனுப்புகிறார். சென்னையில் நண்பர்களுடன் தங்கி வேலைக்கு சென்று வருகிறார் அனித். ஒருநாள், அவருக்கு ஒரு மிஸ்டு கால் வருகிறது. அந்த எண்ணுக்கு தொடர்பு கொள்ள, மறுமுனையில், நன்மா (மற்றொரு நாயகி) பேசுகிறார். இந்த மிஸ்டு கால் நட்பு தொடர்கிறது.

காலப்போக்கில் இந்த நட்பு, பார்க்காமலேயே காதலாக மாற அனித் தனது மாமா மகளினை வைதேகியை முழுவதுமாக மறந்துவிட்டார். மாறாக, நன்மாவை உயிருக்கு உயிராக நேசிக்கிறார். நன்மாவோ, அந்த அளவுக்கு தீவிரமாக இல்லாமல், பொழுதுபோக்கிற்காகவே மட்டுமே அனித்துடன் பேசி வருகிறார்.

இந்நிலையில், சென்னைக்கு வரும் தாய்-தங்கையிடம் நன்மாவை வரவழைத்து அறிமுகம் செய்ய நினைத்தார் அனித். ஆனால், கடைசி நேரம் வரையில் நன்மா வரவேயில்லை. இதனால் விரக்தியடையும் அனித், மீண்டும் தொடர்பு கொள்ள முயன்றார். எந்த வகையிலும் நன்மாவை தொடர்பு கொள்ள முடியவில்லை. பிறகுதான் தெரிந்தது, நன்மா தன்னை ஏமாற்றிவிட்டார் என்று.

இதனால் மிகுந்த மன அழுத்தத்திற்கு உள்ளான அனித்தின், மனநிலை பாதிக்கப்படுகிறது. பெண்களைக் கண்டாலே, அவர்களின் செல்போன்களை பிடுங்கி உடைப்பது போன்ற செயல்களில் ஈடுகிறார்.

இறுதியில் இவர் பித்தம் தெளிந்து சகஜ நிலைக்கு வந்தாரா? நன்மாவின் நிலை என்ன? என்பதே மீதிக்கதை.

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ரகளபுரம்

**ரகளபுரம்** (ஆங்கிலம்: Ragalapuram) அக்டோபர் 18, 2013ல் வெளியான இந்தியத் தமிழ்த் திரைப்படம். இதனை மனோகர் இயக்கினார். கருணாஸ், கோவை சரளா ஆகியோர் நடிக்கிறார்கள்.

## நடிப்பு

* கருணாஸ்
* அங்கனா ராய்
* கோவை சரளா
* பரத் ரெட்டி
* எம். எஸ். பாஸ்கர்
* பவானி
* சிங்கம் புலி

## பாடல்கள்

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
நுகம் (திரைப்படம்)

**நுகம்** (ஆங்கிலம்: Nugam) அக்டோபர் 18, 2013ல் வெளியான இந்தியத் தமிழ்த் திரைப்படம். இதனை ஜெஃபி இயக்கினார். இனியா இப்படத்தில் ஒரு கதாப்பாத்திரத்தில் நடிக்கிறார். இத்திரைப்படத்தில் கதாநாயகன் இல்லை என கூறப்படுகிறது. இத்திரைப்படத்திற்கு யூ/ஏ சான்றிதழ் கிடைத்துள்ளது.

## நடிப்பு

* ரிஷ்கதிர்
* ஜெய்பாலா
* சுரேஷ்
* ப்ரீத்தி
* இனியா
* கஞ்சா கருப்பு
* விஜயகுமார்

## பாடல்கள்

இப்படத்தின் பாடல் வெளியீட்டு விழா பிரான்சு நாட்டின் பாரிஸ் நகரில் உள்ள ஈபெல் கோபுரத்தின் முன்பு பிரான்சிய நடிகை நடிஜே பியூஸன் டயக்னி (Nadeje Beausson Diagne) சிறப்பு விருந்தினராகக் கொண்டு மே 5, 2012 அன்று வெளியிடப்பட்டது. இதில் மொத்தம் 5 பாடல்கள். டி.ஜே. கோபிநாத் இசையமைத்துள்ளார்.

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
ரெண்டாவது படம்

**ரெண்டாவது படம்** 2013 ஆண்டு எடுக்கப்பட்ட ஒரு இந்தியத் தமிழ் திரைப்படம் ஆகும். இதனை சி. எஸ். அமுதன் இயக்கினார். இதில் களவாணி படத்தில் அறிமுகமான விமல் கதாநாயகனாக நடித்துள்ளார். இப்படத்தின் வேலைகள் முடிவடைந்த நிலையில் நிதிச் சிக்கலால் வெளியிடப்படாமல் உள்ளது.

## நடிகர்கள்

* விமல்
* அரவிந்த் ஆகாஷ் - ஹரி
* விஜயலட்சுமி - ஆதிரா
* ரம்யா நம்பீசன் - கயல்விழி
* சஞ்சனா சிங்
* சேதன்
* போஸ் வெங்கட்
* ஃபரீத்
* காமெடி பஜார் மாறன்
* வெங்கட பிரபு
* இனியா
* ரம்யா சங்கர்
* ஆர். எஸ். சிவாஜி
* சுரேஷ்
* ரிச்சர்ட் ரிஷி - பாபு

பகுப்பு:இந்தியத் தமிழ்த் திரைப்படங்கள்
பகுப்பு:விமல் நடித்த திரைப்படங்கள்
அரநாழிகநேரம் (புதினம்)

**அரநாழிகநேரம்** (அரை நாழிகை நேரம்) என்பது 1967 ஆண்டு மலையாள எழுத்தாளரான பாறப்புறத்து என்பவர் எழுதிய புதினம். இது இவரின் மிகச்சிறந்த புதினங்களில் இது ஒன்றாகும். இப்ப்தினம் 1968-ல் கேரளச் சாகித்திய அகாதமி விருது மற்றும் சாகித்ய பிரவர்தக விருது போன்றவற்றைப் பெற்றது. 1960களில் நடு திருவிதாங்கூர் பகுதியில் நிகழ்வதாக அமைக்கப்பட்ட இந்தக் கதை, தொண்ணூறு வயது முதியவரான குஞ்ஞோனாச்சன் தலைமையிலான ஒரு மரபுவழி கிறித்தவ குடும்பத்தைச் சுற்றி அமைந்தது. முதியவர்களின் வாழ்க்கை எப்படிப்பட்டது என்பது இப்புதினத்தில் அழகாக விவரிக்கப்பட்டுள்ளது.

இப்புதினத்தை சி. போள் வர்க்கீஸ், டைம் டு டை என்ற பெயரில் ஆங்கிலத்தில் மொழிபெயர்த்தார்.  தமிழில் கே. நாராயணன் *அரைநாழிகை நேரம்* என்ற பெயரில் மொழிபெயர்த்துள்ளார்.

## திரைப்படம்
இந்தப் புதினம் 1972 இல் இதே பெயரில் திரைப்படமாக்கப்பட்டது. கொட்டாரக்கர ஸ்ரீதரன் நாயர் இதன் முதன்மை கதாப்பாத்திரமான குஞ்ஞோனாச்சனாக வேடமிட்டார். இத்திரைப்படத்தில் "சமயமாம் ரதத்தில் ஞான் சுவர்க்கயாத்ரசெய்யுன்னு" என்று தொடங்கும் கிரிஸ்தவ பாடல் ஜி. தேவராஜனின் இசையமைப்பில், பி. லீலா, மாதுரி ஆகியோர் குரலில் வெளியானது. 

## மேற்கோள்கள்
 

பகுப்பு:மலையாளப் புதினங்கள்
பகுப்பு:நூலட்டை விடுபட்ட நூல்கள்
பகுப்பு:திரைப்படமாக்கப்பட்ட இந்தியப் புதினங்கள்
பாறப்புறத்து

**பாறப்புறத்து** என்னும் புனைபெயர் கொண்ட கெ. ஈசோ மத்தாயி (நவம்பர் 14, 1924-டிசம்பர் 30, 1981) மலையாள சிறுகதை, நாவல் எழுத்தாளர் ஆவார். இருமுறை கேரள அரசின் இலக்கிய அமைப்பின் விருதினைப் பெற்றுள்ளார். இவரின் கதைகள் பல திரைப்படங்களாக வெளியாகியுள்ளன.

## வாழ்க்கைக் குறிப்பு
மாவேலிக்கர வட்டத்தில் குன்னம் என்னும் ஊரில் 1924 நவம்பர் 14-ந்‌ குஞ்ஞுநைனா ஈசோ, சோசாம்மை ஆகியோரின் மகனாகப் பிறந்தார்.  குன்னம் சி.எம்.எஸ். எல்.பி. ஸ்கூள், கவர்ன்மென்ட் மிடில் ஸ்கூள், செட்டிகுளங்ஙர ஹைஸ்கூள் ஆகிய இடங்களில் கல்வி கற்றார். 1944-ல் தன் 19-ஆம் வயதில் இராணுவத்தில் சேர்ந்தார். நாடகங்கள் எழுதியிருந்து, மத்தாயி இருபத்தியோரு ஆண்டுகள் இராணுவத்தில் பணியாற்றினார். 1965-ல் இலக்கியக் கழகங்களில் துணைத் தலைவர், தலைவர் பதவிகள் வகித்தார்.  1981 டிசம்பர் 31 ஆம் நாள் இறந்தார்.

## ஆக்கங்கள்
### சிறுகதைகள்
*பிரகாசதார (1952)
*ஒரம்மயும் மூன்னு பெண்மக்களும் (1956)
*குருக்கன் கீவறீத் மரிச்சு (1957)
*ஆ பூமொட்டு விரிஞ்ஞில்ல (1957)
*தோக்கும் தூலிகயும் (1959)
*தினாந்த்யக்குறிப்புகள் (1960)
*ஜீவிதத்தின்றெ ஆல்பத்தில்நின்னு (1962)
*நாலாள் நாலுவழி (1965)
*சூசுன்ன (1968)
*தெரஞ்ஞெடுத்த கதகள் (1968)
*கொச்சேச்சியுடெ கல்யாணம் (1969)
*அளியன் (1974)
*வழியறியாதெ (1980)
*கீழடங்ஙல் (1982)

### புதினங்கள்
*நிணமணிஞ்ஞ கால்பாடுகள் (1955)
*அன்வேஷிச்சு; கண்டெத்தியில்ல (1958)
*ஆத்யகிரணங்ஙள் (1961)
*மகனே, நினக்குவேண்டி (1962)
*பணிதீராத்த வீடு (1964)
*ஓமன (1965)
*தேன் வரிக்க (1966)
*அரநாழிக நேரம் - (1967)
*வெளிச்சம் குறஞ்ஞ வழிகள் (1968)
*சந்த (1969)
*பிரயாணம் (1970)
*நன்மயுடெ பூக்கள் (1972)
*வழியம்பலம் (972)
*அச்சன்றெ காமுகி (1975)
*தர்மசங்கடம் (1975)
*அவஸ்தாந்தரம் (1976)
*மனசுகொண்டு ஒரு மடக்கயாத்ர (1976)
*ஆகாசத்திலெ பறவகள் (1979)
*இவனெ ஞான் அறியுன்னில்ல (1979)
*காணாப்பொன்ன் (1982)

## விருதுகள்
சிறுகதை, புதினம் ஆகியவற்றிற்காக பல்வேறு பரிசுகளையும், விருதுகளையும் பெற்றுள்ளார். 1966-ல் நாலாள் நாலுவழி என்ற சிறுகதைக்கும், 1971-ல் அரநாழிகநேரம் என்ற புதினத்திற்கும் விருதுகள் பெற்றார்.

## மேற்கோள்கள்


பகுப்பு:1924 பிறப்புகள்
பகுப்பு:1981 இறப்புகள்
பகுப்பு:மலையாள எழுத்தாளர்கள்
பகுப்பு:கேரள எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்
அரநாழிகநேரம் (திரைப்படம்)

1970 இல் வெளியான மலையாளத் திரைப்படம். இது பாறப்புறத்து என்பவர் எழுதிய அரநாழிகநேரம் என்ற புதினத்தைத் தழுவி திரைப்படமாக்கப்பட்டது..

### பாட்டுகள்
பாடல்:வயலார் ராமவர்மா
:இசை:ஜி. தேவராஜன்  .
*அனுபமே அழகே :கே கே யேஸுதாஸ் 
*சிப்பி சிப்பி : சி ஒ ஆன்டோ, லதா ராஜு 
*தைவபுத்ரனு : பி சுசீலா
*சமயமாம் ரதத்தில் :பி லீலா, பி மாதுரி 
*ஸ்வரங்ஙளே சப்தஸ்வரங்ஙளே : பி லீலா

## நடிப்பும் கதாப்பாத்திரமும்
*கொட்டாரக்கர ஸ்ரீதரன் நாயர் - குஞ்ஞோனாச்சன்
*சத்யன்  - மாத்துக்குட்டி
*பிரேம் நசீர் - ராஜன்        
*ஜோஸ் பிரகாசு - அச்சன்
*ஷீலா - சாந்தம்மை

## மேற்கோள்கள்
 

பகுப்பு:1970 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
மார்ஸ் எக்ஸ்பிரஸ்

ஐரோப்பிய விண்வெளி நிறுவனம் சார்பாக செவ்வாய் கோளை ஆராய அனுப்பப்பட்ட விண்கலமே **மார்ஸ் எக்ஸ்பிரஸ்** ஆகும்.

## உருவாக்கம்
இங்கிலாந்து,செருமனி உட்பட பல ஐரோப்பிய நாடுகளின் பங்களிப்போடு , ஐரோப்பிய விண்வெளி ஆய்வு மையமான இ.எஸ்.ஓ.சி-யால் மார்ஸ் எக்ஸ்பிரஸ் விண்கலம் உருவானது.ஆறு கோடியே இருபது லட்சம் அமெரிக்க டாலரினால் இது தயாரிக்கப்பட்டது.2003-ம் ஆண்டு சூன் இரண்டு அன்று மார்ஸ் எக்ஸ்பிரஸ் விண்கலம் அனுப்பப்பட்டது.ஸ்டார் செம் என்னும் ராக்கெட் இதனை தூக்கி சென்றது.ஆறு மாத பயணத்திற்குப் பின் திசம்பர் 25-ஆம் திகதி செவ்வாய் கிரகத்தின் சுற்று வட்ட பாதையில் நூழைந்தது மார்ஸ் எக்ஸ்பிரஸ்.

## பீகிள்-2
மார்ஸ் எக்ஸ்பிரஸுடன் வின்ஞானிகள் பீகிள் என்ற ரோபோவையும் அனுப்பி வைத்தார்கள்.இது ஒரு மீட்டர் உயரம் உள்ள ரோபோவாகும்.இதை வடிவமைத்தவர் இங்கிலாந்தை சேர்ந்த காலின் பிலிஜ்ஜர் ஆவார்.பீகில்-2 பத்திரமாக பாராசூட் உதவியுடன் தரை இரக்கப்பட்டது.ஆனால் அது எலக்ரானிக் பாகங்களில் ஏற்பட்ட கோளாரினால் அது செயலிழந்து.

## சாதனை
ரோபோ செயலிழந்தாலும் மார்ஸ் எக்ஸ்பிரஸ் ஒன்பது ஆண்டுகளாக செவ்வாயை ஆராய்ந்து வருகிறது.செவ்வாய் கிரகத்தின் தென் துருவத்தில் பனிப்பிரதேசம் இருப்பதற்கான அறிகுறிகளை 2004 சனவரியில் கண்டுபிடித்தது.அதில் 87 சதவிகிதம் கார்பன்-டை-ஆக்சைடும்,13 சதவிகிதம் பனியும் இருப்பது தெரியவந்துள்ளது.மீத்தேன்,அம்மோனியா போன்ற வாயுக்கள் அங்கு இருப்பதும் உறுதி செய்யப்பட்டுள்ளது. 

## மேற்கோள்கள்
*தினத்தந்தி சிறுவர் மலர் 27-9-2013 இதழ்*

பகுப்பு:ஐரோப்பிய விண்வெளித் திட்டங்கள்
பகுப்பு:2003 இல் விண்வெளிப் பயணங்கள்‎
பகுப்பு:செவ்வாய்த் திட்டங்கள்
ராஜா ராணி (2013 திரைப்படம்)

**ராஜா ராணி** இது 2013ஆம் ஆண்டு வெளியான தமிழ் மொழி காதல் திரைப்படம் ஆகும். இந்தத் திரைப்படத்தை புதுமுக இயக்குநர் அட்லீ குமார் எழுதி, இயக்கியுள்ளார். இவர் இயக்குநர் ஷங்கர் உடன் எந்திரன், நண்பன் போன்ற திரைப்படங்களில் உதவி இயக்குநராக பணிபுரிந்தார் என்பது குறிப்பிடத்தக்கது.

இந்த திரைப்படத்தில் ஆர்யா, ஜெய், நயன்தாரா, நஸ்ரியா நசீம், சத்யராஜ், சந்தானம், சத்யன் உள்ளிட்ட பலர் நடித்துள்ளனர். இந்தத் திரைப்படம் செப்டம்பர் 27, 2013 அன்று வெளியானது. இந்தத் திரைப்படம் தெலுங்கு மொழியில் **ராஜா ராணி**  என்ற அதே பெயரில் மொழிமாற்றம் செய்யப்பட்டு மார்ச் 14 அன்று வெளியானது. காதல் தோல்வியோடு வாழ்க்கை முடிந்துவிடுவதில்லை. ஒவ்வொரு காதலுக்குப் பிறகும் இன்னொரு காதல் இருக்கிறது, இன்னொரு வாழ்க்கை இருக்கிறது என்பது தான் கதை. அது மீண்டும் மாற்றப்பட்டது
2015 ம் ஆண்டில் பௌத்தமாக சுது தோமாரி ஜான்னோ என பெயரிடப்பட்டது நடித்தார்
தேவ்,சிராபந்தி சாட்டர்ஜி,சோஹம் சக்கரவர்த்தி,மற்றும மிமி சக்கரவர்த்தி.மற்றும ஓடியா து ஜீ சேய் நடித்தார் பாபுசான்

## கதைச்சுருக்கம்
ஆர்யா, நயன்தாரா இருவருக்கும் காதல் தோல்வி ஏற்பட, ஒரு கட்டத்தில் இவர்கள் இரண்டு பேருக்கும் திருமணம் நடக்கிறது. இந்த திருமணத்தில் விருப்பம் இல்லை என்றாலும், தங்களது பெற்றொர்களுக்காக திருமணம் செய்துகொள்ளும் இவர்கள் இல்லற வாழ்க்கையில் தடுமாற, இதற்கிடையில் இவர்களுடைய முந்தைய காதலைப் பற்றி இருவரும் அறிந்துகொள்கிறார்கள். பிறகு இவர்களுடைய தடுமாற்றம் நீடித்ததா அல்லது இவர்கள் இணைந்தார்களா என்பது தான் கதை.

## நடிகர்கள்
* ஆர்யா - ஜான் 
* ஜெய் - சூர்யா 
* நயன்தாரா - ரெஜினா 
* நஸ்ரியா நசீம் - கீர்த்தனா
* சத்யராஜ் -ஜேம்ஸ் (நயன்தாராவின் அப்பாவாக) 
* சந்தானம் - சாரதி (ஆர்யாவின் நண்பனாக)
* சத்யன் - ஐயப்பன் (ஜெய்யின் நண்பனாக)
* மனோபாலா
* ராஜேந்திரன்
* தனியா பாலகிருஷ்ணா - நயன்தாராவின் தோழியாக 
* மிஸா க்ஹோஷால் - நயன்தாராவின் தோழியாக 
* சுவாமிநாதன்
* மதுமிதா
* கானா பாலா - ஒரு பாடலுக்கு மட்டும்

## பாடல்கள்

## விருதுகள் மற்றும் பரிந்துரைகள்

## வெளி இணைப்புகள்
* 

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:ஜெய் நடித்த திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
சரவணன் என்கிற சூர்யா

**சரவணன் என்கிற சூர்யா** 2014-இல் வெளிவந்த இந்தியத் தமிழ்த் திரைப்படமாகும்.

## நடிகர்கள்
* ராஜா சுப்பையா
* நேஹா காயத்திரி 
* மதன் பாப்
* லொல்லு சபா பாபு
* அனுராதா
* கிருஷ்ணமூர்த்தி
* சம்பத்
* கே.பி.சிவா

## கதை
சுமாராக இருக்கும் ஒருவன் தன்னை சூர்யா போல நினைத்துக் கொள்கிறான். அவனை விருப்பும் உள்ளூர் பெண்களை எல்லாம் ஒதுக்குகிறான். ஒரு அழகியைத்தான் திருமணம் செய்வது என்று இருக்கிறான். அப்படி ஒரு அழகியையும் சந்திக்கிறான். அவனை அவள் மதிக்கவில்லை. அவர்களுக்குள் காதல் வருகிறதா? எப்படி அவள் மனதில் இடம் பிடிக்கிறான் என்பதே கதை.

## பிணக்குகள்
### தலைப்பு பற்றிய பிணக்கு
படத்தின் டைட்டிலை மாற்றும்படி சூர்யா தரப்பில் இருந்து இயக்குநர் ராஜா சுப்பையாவுக்கு கோரிக்கை வைக்கப்பட்டது... நடிகர் சங்கமும் இதனை தயாரிப்பாளர் சங்கத்துக்கு அனுப்பி நடவடிக்கை மேற்கொண்டு வருகிறது..ஆனால் இயக்குநர் ராஜா சுப்பையா தலைப்பை மாற்ற முடியாது என மறுத்துவிட்டார். "இந்தப் படத்தின் கதைக்கு சரவணன் என்கிற சூர்யா தலைப்பு பொருத்தமாக இருந்ததால் வைத்தோம். படத்தில் நடிகர் சூர்யாவை இழிவு படுத்துவது போல் காட்சிகள் எதுவும் இல்லை. இதே தலைப்பில் வசனங்கள் இடம் பெற்றுள்ளன. நிறைய செலவில் விளம்பரங்களும் செய்துவிட்டோம். இப்போது தலைப்பை மாற்ற முடியாது," என்கிறார் ராஜா சுப்பையா..

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஓநாயும் ஆட்டுக்குட்டியும்

**ஓநாயும் ஆட்டுக்குட்டியும்** செப்டம்பர் 27, 2013ல் வெளியான இந்தியத் தமிழ்த் திரைப்படமாகும். இதனை மிஷ்கின் எழுதி, இயக்கி, தயாரித்துள்ளார். இப்படத்தில் பாடல்கள் இல்லை. பின்னணி இசை இளையராஜா அமைத்துள்ளார். இப்படத்தின் பின்னணி இசைக்கோவை குறுவட்டு தயாரிப்பாளரால் சுழியம் விலையிட்டு (இலவசமாக) தரப்பட்டது.

## கதைச் சுருக்கம்
மருத்துவக் கல்லூரி மாணவரான சந்துரு (ஸ்ரீ), ஒரு நள்ளிரவில் வீடு திரும்பும்போது, துப்பாக்கியால் சுடப்பட்டு உயிருக்குப் போராடிக் கொண்டிருக்கும் எட்வார்டுயை (மிஷ்கின்) காண்கிறார். உடனடியாக அவரை மருத்துவமனைக்கு அழைத்துச் செல்ல முயற்சிக்கிறார். ஆனால், மருத்துவமனை ஊழியர்கள் எட்வார்டுக்கு சிகிச்சையளிக்க மறுக்கின்றனர். மனிதாபிமானத்தோடு, சந்துரு எட்வார்டை தனது வீட்டிற்கே கொண்டு சென்று, தனது மருத்துவ அறிவைப் பயன்படுத்தி அறுவை சிகிச்சை செய்து அவரது உயிரைக் காப்பாற்றுகிறார்.

குணமடைந்த எட்வார்ட் சந்துருவின் வீட்டிலிருந்து தப்பிச் செல்கிறார். எட்வார்ட் ஒரு கொடிய குற்றவாளி என்பது சந்துருவுக்குத் தெரிய வருகிறது. இந்நிலையில், காவல்துறையினர் சந்துருவின் குடும்பத்தினரைக் கைது செய்து, எட்வார்ட்டை கொல்லும் பணியை சந்துருவிடம் ஒப்படைக்கின்றனர். தனது குடும்பத்தைக் காப்பாற்ற வேண்டிய நிர்பந்தத்திலும், தான் உயிர் காப்பாற்றிய மனிதரைக் கொல்ல வேண்டிய நெருக்கடியிலும் சந்துரு சிக்கிக் கொள்கிறார்.

எட்வார்ட் மீண்டும் சந்துருவைத் தேடி வருகிறார். இந்த முறை சந்துரு எட்வார்டை சுடுவாரா? அல்லது எட்வார்ட் காவல்துறையிடம் சிக்குவாரா? என்பதே மீதிக் கதை.

## நடிகர்கள்
* ஸ்ரீ நடராஜன் - சந்துரு
* மிஷ்கின் - வுல்ஃப்/எட்வார்டு
* ஷாஜி சென் - லால், சிபிசிஐடி, வுல்ஃபுக்கு உதவுவன்
* ஆதித்யா - யுவா
* நீலிமா ராணி - சந்துரு உறவினர்

## விமர்சனம்
இந்து தமிழ் திசைக்காக விமர்சனம் எழுதியவர் "தரமான படங்களை ரசிக்கும் பொறுமை கொண்டவர்களுக்கான படம் மட்டுமல்ல. பொழுதும் போகிறது நன்றாக" என்று எழுதினர். நியூ தமிழ் சினிமாவிற்கு விமர்சனம் எழுதிய ஆர். எஸ். அந்தணன் "படத்தில் மருந்துக்கு கூட பகல் இல்லை. ஆனால் தமிழ்சினிமாவையே வெளிச்சமாக்கியிருக்கிறார் மிஷ்கின்" என்று எழுதினார்.

## மேற்கோள்கள்

## வெளியிணைப்புகள்
* 

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
லெனக்ஸ் லூயிஸ்

**லெனக்ஸ் கிளாடியஸ் லூயிஸ்** (ஆங்கிலம்:Lennox Claudius Lewis) என்பவர் ஒரு ஓய்வுபெற்ற குத்துச்சண்டை வீரர் ஆவார்.  உலகில் முண்ணணி வீரர்களையும் 'நாக் அவுட்' முறையில் வெற்றி கண்ட இவர் குத்துச்சண்டையின் மிகுஎடை(heavyweight) பிரிவில் சமீபத்திய மறுப்பீடில்லா உலக வெற்றியாளராவார்(Undisputed world champion).

## பிறப்பு மற்றும் வளர்ப்பு
லெனக்ஸ் லண்டன் நகரில் பிறந்தவர்.  பன்னிரண்டு வயதில் இவரது குடும்பம் கனடாவுக்கு குடிபெயர்ந்தது.  இதனால் இவர் இரு நாட்டின் குடியுரிமையும் வைத்துள்ளார்.  பள்ளி பருவங்களில் கால்பந்து மற்றும் கூடை பந்தில் மட்டுமே ஆர்வம் காட்டினார்.  1983-இல் ஜுனியர் குத்து சண்டை பிரிவில் சாம்பியன் பட்டம் வென்ற பிறகு குத்து சண்டையில் கவனம் செலுத்தினார்.  பின் 1992-இல் டோனோவன் ரோட்டக்கை வீழ்த்தி உலகின் முதல் நிலை வீரரானார்.

## வெற்றிகள்
இதுவரை பங்கேற்ற 44 போட்டிகளில் இரண்டில் தோல்வியை தழுவியுள்ளார், ஒன்று டிரா ஆனது, மீதி நாற்பத்து ஓரு போட்டிகளிலும் வெற்றி பெற்றுள்ளார்.  அதில் 32 நாக் அவுட் முறையில் வென்றதாகும்.  1988 ஒலிம்பிக்கில் தங்கம் வென்றுள்ளார்.  1999 இங்கிலாந்து அரசின் பர்சனாலிட்டி விருதையும் வென்றுள்ளார்.  86-ம் ஆண்டு காமன்வெல்திலும் தங்கம் வென்றுள்ளார்.  1985 உலக குத்துச்சண்டை போட்டியில் வெள்ளி பதக்கம் வென்றுள்ளார்.

## மேற்கோள்கள்
*11-10-2013 தினத்தந்தி சிறுவர் தங்க மலர் இதழ்*

பகுப்பு:வாழும் மக்கள்
பகுப்பு:குத்துச்சண்டை விளையாட்டு வீரர்கள்
பகுப்பு:பிரித்தானிய விளையாட்டு வீரர்கள்
பகுப்பு:1965 பிறப்புகள்
பகுப்பு:மிகு எடை குத்துச்சண்டை வீரர்கள்